Държавен вестник, бр. 75, 2013 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  75
(2) Докладът по ал. 1 трябва да съдържа 
обосновка по критериите, посочени в чл. 4, 
т. 1 и 3, както и че предложените мерки няма 
да повлияят неблагоприятно върху условията 
на конкуренцията във вътрешния пазар на ЕС 
относно стоките, които не са предназначени 
за строго военни цели.
(3) Докладът по ал. 1 не може да бъде мо-
тивиран единствено с икономически интереси. 
Чл. 7. След приемане на решение на 
Министерския съвет възложителят може да 
сключи договор. 
Раздел III
Ред за възлагане изпълнението на инвестици-
онни проекти за придобиване и/или модерни-
зация на въоръжение, техника и оборудване 
за нуждите на въоръжените сили в случаите 
по чл. 13, ал. 1, т. 6 ЗОП
Чл. 8. (1) За изпълнението на инвестиционен 
проект за придобиване и/или модернизация 
на въоръжение, техника и оборудване за 
нуждите на въоръжените сили в случаите по 
чл. 13, ал. 1, т. 6 ЗОП се сключва договор по 
реда на Закона за международните договори 
на Република България.
(2) Когато инвестиционният проект, във 
връзка с който се сключва договорът по ал. 1, 
предвижда инвестиционни разходи за придо-
биване и/или модернизация на въоръжение, 
техника и оборудване на стойност 50 млн. лева 
или по-висока, проектът на договора се предлага 
от вносителя за разглеждане от Министерския 
съвет, при условие че е прието решение от 
компетентния орган по чл. 16, т. 7а или по 
чл. 22, ал. 2, т. 11а от Закона за отбраната и 
въоръжените сили на Република България.
Раздел IV
Условия и ред за сключване на компенсаторни 
(офсетни) споразумения в случаите по чл. 13, 
ал. 1, т. 2 ЗОП
Чл. 9. (1) Компенсаторни (офсетни) спо-
разумения могат да бъдат сключвани във 
връзка с договор по чл. 13, ал. 1, т. 2 ЗОП, ако 
има потребност от изпълнение на дейности, 
свързани пряко или непряко с предмета на 
договора, които целят запазване и/или раз-
витие на съществуващи или създаване на 
нови способности, необходими за защита на 
особено важен национален интерес по чл. 2.
(2) Преценката по ал. 1 за наличието на 
особено важен национален интерес по чл. 2 се 
прави от Министерския съвет въз основа на 
доклад от възложителя по договор по чл. 13, 
ал. 1, т. 2 ЗОП и от министъра на икономи-
ката и енергетиката.
(3) Компенсаторното (офсетното) спора-
зумение се договаря едновременно или след 
сключване на договора по чл. 13, ал. 1, т. 2 ЗОП. 
Чл. 10. Предмет на компенсаторното (оф-
сетното) споразумение могат да бъдат: 
1. съвместно или лицензирано производ-
ство;
2. технологичен трансфер;
3. обучение и квалификация;
4. инвестиции и други дейности, пряко или 
непряко свързани с предмета на договора.
Чл. 11. (1) Стойността на компенсаторното 
(офсетното) споразумение се договаря между 
страните. 
(2) Предметът, отчитането и приемането на 
офсетните проекти, сроковете за изпълнение, 
гаранциите за изпълнение, отговорността, оф-
сет получателите и други клаузи се договарят 
между страните.
Чл. 12. Възложителят на договор по чл. 13, 
ал. 1, т. 2 ЗОП и министърът на икономиката 
и енергетиката след решение на Министерския 
съвет по чл. 9, ал. 2 изготвят предложение 
за основните параметри на компенсаторното 
(офсетното) споразумение, което съдържа 
проекти и прогнозни срокове за изпълнение и 
може да включва възможни офсет получатели.
Чл. 13. (1) Възложителят на договор по 
чл. 13, ал. 1, т. 2 ЗОП назначава работна група 
за провеждане на преговори за сключване на 
компенсаторно (офсетно) споразумение.
(2) В работната група се включват предста-
вители на Министерството на икономиката 
и енергетиката. При необходимост могат да 
бъдат включени и представители на други 
ведомства и на службите за сигурност.
(3) Работната група по ал. 1 провежда 
преговори за определяне клаузите на ком-
пенсаторното (офсетното) споразумение на 
базата на предложението по чл. 12 и съставя 
протокол за дейността си. 
Чл. 14. Компенсаторното (офсетното) спо-
разумение съдържа:
1. страни, дата и място на подписване на 
споразумението;
2. предмет на компенсаторното (офсетното) 
споразумение;
3. стойност на компенсаторното (офсетното) 
споразумение;
4. програма, срок и схема за изпълнение 
на компенсаторните (офсетните) задължения;
5. отчитане и приемане изпълнението на 
компенсаторното (офсетното) задължение;
6. вид и размер на гаранцията за изпълнение 
на компенсаторните (офсетните) задължения, 
ако такава се договоря;
7. офсет получатели при изпълнение на 
компенсаторните (офсетните) задължения;
8. отговорност при неизпълнение на ком-
пенсаторното (офсетното) задължение.
Чл. 15. (1) Компенсаторното (офсетното) 
споразумение се подписва от възложителя на 
договор по чл. 13, ал. 1, т. 2 ЗОП и от минис-
търа на икономиката и енергетиката, от една 
страна, и от изпълнителя, от друга страна.